  Туспуктэм: Ксения Теплякова Майя Бывальцева Удмуртиын эсэптэм пӧсь куазь гужем пумозь возиськоз. 27-29 гудырикошконэ улсовылын антициклон кузёяськоз, куазь шундыё луоз, куд-ог интыын вакчи дыр ӵоже зорыны быгатоз. Со сярысь элькунысь Гидрометцентрлэн пресс-службаез ивортӥз. Температура та вакытлы эсэпъёслэсь вылӥынгес возиськоз. Шутэтскон нуналъёсы уйёсы +10…+15, нуназе +26…+31 градус луоз. Вордӥськонэ, 29-тӥ гудырикошконэ, уйин +11…+16, нуназе +27…+32 градус возиськоз. Нырысь-валысь чакланъёсъя, гужемлэн берпуметӥ нуналъёсаз, 30-31 гудырикошконэ, куазь вӧштӥськоз. Интыосын зорыны, гудыръяны быгатоз. Температура пумен лэзькыны кутскоз. Тодэ вайытом, 26-тӥ гудырикошконэ нунал пумозь куд-ог интыосын гудыръяса зоырны быгатоз шуыса алӥзы. Тегъёс: куазь гужем Гидрометцентр Удмуртия  